Sub Culture

SubCulturen tapahtumapaikkana on sukellusvene. Peli aloitetaan päämajan lähettyviltä. Purjehdi suoraan eteenpäin ja vastaa kyllä (Y), kun sinulta kysytään, haluatko kiinnittyä laituriin. Saavut automaattisesti päämajaan. Napsauta kohtaa Missions. Valitse tehtävä Student sub trapped in mine. Napsauta kohtaa Accept ja sitten Launch.
Tehtävänäsi on vapauttaa sukellusvene, joka on jäänyt loukkuun päämajasta länteen sijaitsevaan kaivoskäytävään. Sitä ennen sinun on ammuttava suuri kivenlohkare hajalle ja vedettävä sukellusvene vapaaksi magneetillasi. Kaivosta ympäröivä vesistö suorastaan kuhisee miinoja, jotka räjähtävät kosketuksesta, sekä kaloja, jotka yrittävät antaa sukellusveneellesi sähköiskuja. Ammu ne, ennen kuin ne saavat aikaan suurta tuhoa.

Sukellusveneen ohjaaminen
Venettä ohjataan nuolinäppäimillä.
A Purjehdi eteenpäin
Z Purjehdi taaksepäin
S Kohoa ylöspäin
X Laskeudu alaspäin
Välilyöntinäppäin Ammu
CTRL Käytä magneettia

Näppäimet F1 - F4 muuttavat kameran asentoa
F6 Toistaa tehtävän toimintaohjeet
F7 Toistaa viimeksi kuullun viestin

Kun lähestyt haaksirikkoutunutta sukellusvenettä, näytölle ilmestyy vihreä neliö, joka ohjaa sinut onnettomuuspaikalle. Kaivoskäytävän tukkinutta lohkaretta on ammuttava monta kertaa peräkkäin - älä säästä ruutia. Käytä ohjauksessa apunasi kuvan yläreunassa olevaa tutkaa. Pimeissä käytävissä eksyy muuten helposti.

Sub Culture toimii vain Windows 95ssä.

Vähimmäisvaatimukset
Pentium-tietokone
16 Mt ram
DirectX